Na temelju članka 10. stavka 2. Zakona o neprocijenjenom građevinskom zemljištu („Narodne novine“ broj 50/20) i članka 6. stavka 2. i članka 11. Uredbe o uređenju zakupa na turističkom zemljištu na kojemu su izgrađeni hoteli i turistička naselja („Narodne novine“ broj 16/24), te članka 19. Statuta Općine Lopar (“Službene novine Primorsko-goranske županije” broj 5/21, 33/22), Općinsko vijeće Općine Lopar na 23. sjednici održanoj \_\_\_\_\_\_\_\_\_\_\_2024. godine donijelo je

**O D L U K U**

Članak 1.

Ovom odlukom određuje se jedinični iznos i način plaćanja zakupnine u prijelaznom razdoblju za turističko zemljište na kojemu su izgrađeni hoteli i turistička naselja, a nije procijenjeno i uneseno u temeljni kapital trgovačkog društva i koje, pored zemljišta tlocrtne površine ispod građevine i procijenjenog zemljišta, služi za redovitu uporabu tih građevina, te je temeljem Zakona vlasništvo jedinice lokalne samouprave.

Članak 2.

Zakupnina za zemljište iz članka 1. na području Općine Lopar određuje se u godišnjem iznosu od 1,70 eura po metru kvadratnom zemljišta.

Prijelazno razdoblje smatra se razdoblje od dana stupanja na snagu Zakona o neprocijenjenom građevinskom zemljištu do dana stupanja na snagu Uredbe o uređenju zakupa na turističkom zemljištu na kojemu su izgrađeni hoteli i turistička naselja.

Zakupnina iz prethodnog stavka plaća se na temelju računa kojeg izdaje Općina Lopar, za prijelazno razdoblje, u roku od 15 dana nakon izdavanja računa.

Članak 3.

Ova odluka stupa na snagu osmog dana od dana objave u „Službenim novinama Primorsko-goranske županije“.

|  |  |
| --- | --- |
| KLASA:  URBROJ:  Lopar, | OPĆINSKO VIJEĆE OPĆINE LOPAR  Predsjednik  Damir Paparić, prof. |